Elma Smit-blog: Die plooi-oorlog (Deel 2) | SARIE
Elma Smit-blog: Die plooi-oorlog (Deel 2)	deur Elma Smit
Kan ’n paar naalde in die gesig die TV-aanbieder Elma Smit se plooie laat verdwyn? Sy vertel hoe dit ná haar eerste twee sessies gaan. Behandeling 1
Sy verduidelik daar is ’n klein kans dat my vel sal kneus. Dít is ongelukkig ’n risiko wat ek nie wou neem nie, want as daar nou iemand is wat die kneus-lotery sal wen, is dit ek en ek moes die volgende dag die program Buite die lyne vir VIA opneem. Sy het toe maar eers my gesig gelos en my eerste sessie met ’n klompie naalde in my voete, bene, hande en nek aangepak. Sy het selfs ’n naald in my regteroorskulp gedruk.
Die sessie was egter steeds voordelig, want akupunktuur is ’n holistiese behandeling wat allerlei liggaamskete behandel, het sy verduidelik. Vreemd genoeg maak die naalde nie seer nie, dalk omdat elke naald so dun soos ’n haar is (en ek het fyn hare!). Dis vir seker nie die kaliber naald waarmee ek broeksome insit nie. Ek kon dit soms in my vel voel steek, maar ek dink dis net pynlik as iemand erg droogmaak of jy vrééslik kleinserig is.
SARIE bied ’n platform vir mense om hul skoonheidservarings te deel, maar ons onderskryf nie enige van die behandelings of produkte wat genoem word nie. Lees Nou